Υλικό Φυσικής-Χημείας	Επαγωγή
	Η οριακή ταχύτητα και το κλείσιμο του διακόπτη



Ο αγωγός ΚΛ αφήνεται να κινηθεί κατακόρυφα, σε επαφή με δύο κατακόρυφους στύλους Ax και Γy, όπως στο σχήμα, τη στιγμή to=0. Οι δύο στύλοι συνδέονται στα πάνω άκρα τους με αντίσταση R, ενώ το σύστημα βρίσκεται εντός ενός οριζόντιου ομογενούς μαγνητικού πεδίου, έντασης Β.
i)  Ο αγωγός θα κινηθεί με μεταβλητή επιτάχυνση με τιμές από g έως μηδέν.
ii) Αν τη στιγμή t1 που ο αγωγός έχει αποκτήσει την οριακή του ταχύτητα υ1 (έχοντας μηδενική επιτάχυνση), κλείσουμε το διακόπτη δ, οπότε παρεμβάλλεται και μια ακόμη αντίσταση R, τότε ο ΚΛ θα αποκτήσει στιγμιαία επιτάχυνση με φορά προς τα πάνω και μέτρο g.
iii) Αν τελικά ο αγωγός ΚΛ αποκτήσει ξανά οριακή ταχύτητα, πριν φτάσει στα άκρα x,y των στύλων, αυτή θα έχει ξανά μέτρο υ1.
[bookmark: _GoBack]Να χαρακτηρίστε τις προτάσεις αυτές ως σωστές ή λανθασμένες, δικαιολογώντας αναλυτικά τις απαντήσεις σας
Δίνεται ότι g είναι η επιτάχυνση της βαρύτητας και ότι ο αγωγός ΚΛ και οι δύο κατακόρυφοι στύλοι δεν έχουν αντίσταση.
Απάντηση:
[image: ]Μόλις αφεθεί ο αγωγός ΚΛ, με την επίδραση του βάρους, αποκτά επιτάχυνση ίση με την επιτάχυνση της βαρύτητας g και αρχίζει να πέφτει. Αλλά τότε έχουμε ένα κινούμενο αγωγό, οπότε μεταβάλλεται η μαγνητική ροή που διέρχεται από το σχηματιζόμενο ορθογώνιο παραλληλόγραμμο, με αποτέλεσμα να εμφανίζεται μια ΗΕΔ, λόγω επαγωγής και η ράβδος να διαρρέεται από ηλεκτρικό ρεύμα. Η φορά του ρεύματος, σύμφωνα με τον κανόνα του Lenz, θα πρέπει να είναι τέτοια, ώστε να αντιτίθεται στην κίνηση της ράβδου και αυτό μπορεί να συμβεί αν η ένταση έχει φορά από το Κ στο Λ, όπως στο σχήμα, οπότε τότε η δύναμη Laplace έχει φορά προς τα πάνω. Έτσι λαμβάνοντας υπόψη ότι, η ΗΕΔ στον αγωγό έχει απόλυτη τιμή Ε=Βυℓ, θα έχουμε για μια τυχαία στιγμή t:
ΣF=m∙α →  w-FL=m∙α → mg-Β∙i∙ℓ=m∙α →

Από την παραπάνω σχέση βλέπουμε ότι όταν αυξάνεται η ταχύτητα του αγωγού μειώνεται η επιτάχυνση και κάποια στιγμή η επιτάχυνση θα μηδενιστεί, οπότε ο αγωγός θα κινηθεί στη συνέχεια με σταθερή ταχύτητα, την οποία ονομάζουμε οριακή ταχύτητα. Έτσι θέτοντας α=0 βρίσκουμε:

Με βάση αυτά, η i) πρόταση είναι σωστή.
Από τα παραπάνω προκύπτει ότι τη στιγμή που ο αγωγός έχει αποκτήσει την ταχύτητα υ1=υορ το βάρος και η δύναμη Laplace έχουν ίσα μέτρα (Β∙Ι1∙ℓ=mg). Μόλις κλείσουμε το διακόπτη παρεμβάλουμε και στο κύκλωμα και την κάτω αντίσταση R, οπότε οι δύο αντιστάτες συνδέονται παράλληλα, με ισοδύναμη αντίσταση:

Αυτό όμως έχει σαν αποτέλεσμα η ένταση του ρεύματος που θα διαρρέει τη ράβδο να διπλασιασθεί, αφού:

Αλλά τότε θα διπλασιασθεί και το μέτρο της  δύναμης Laplace, με αποτέλεσμα να εμφανιστεί συνισταμένη δύναμη με φορά προς τα πάνω και μέτρο:
ΣF=FL-mg=Β∙i2∙ℓ-mg=2Β∙Ι1∙ℓ-mg=2mg-mg=mg
Αλλά τότε ο αγωγός θα αποκτήσει επιτάχυνση με φορά προς τα πάνω και μέτρο ίσο με την επιτάχυνση της βαρύτητας και θα αρχίσει να επιβραδύνεται.
Η ii) πρόταση είναι σωστή.
Σύμφωνα με την τελευταία πρόταση ενώ ο αγωγός είχε αποκτήσει ταχύτητα υ1=υορ κλείσαμε το διακόπτη, με αποτέλεσμα να αρχίζει να επιβραδύνεται, να μειώνεται η ταχύτητά του, άρα να μειώνεται και η ασκούμενη δύναμη Laplace και η συνισταμένη δύναμη που προκαλεί την επιβράδυνσή του. Αλλά τότε μετά από λίγο θα μηδενιστεί ξανά η επιτάχυνση και ο αγωγός θα αποκτήσει μια νέα οριακή ταχύτητα, η οποία θα υπακούει στην εξίσωση (1), όπου R θα έχουμε Rολ=R/2, οπότε και:

[image: ]Η νέα δηλαδή οριακή ταχύτητα, θα έχει τιμή ίση με το μισό της πρώτης!
Η iii) πρόταση είναι λανθασμένη.
Σχόλιο:
Ένα ποιοτικό διάγραμμα που περιγράφει τη μεταβολή της ταχύτητας του αγωγού, είναι αυτό του διπλανού σχήματος.

